पाएं अपने शहर की ताज़ा ख़बरें और फ्री ई-पेपरडाउनलोड करें
हेलो, मैं स्वास्थ्य विभाग से बोल रहा हूं। प्लांट में ऑक्सीजन की शॉर्टेज है। इसलिए सभी अलर्ट रहें। आपके पास जितना ऑक्सीजन का कोटा है उतने ही मरीज दाखिल रखेंं। इसके बाद कोविड अस्पताल संचालकों में हड़कंप मच गया। किसी ने बेड्स फुल बताकर मरीजों को दाखिल नहीं किया तो कहीं ऑक्सीजन की बर्बादी रोकने में स्टाफ जुट गया।
दरअसल, यह स्थिति सेक्टर 27-28 स्थित 2 प्लांटों में पानीपत से लिक्विड ऑक्सीजन की सप्लाई नहीं मिलने से पैदा हुई। हालांकि एक प्लांट में टेेक्निकल फॉल्ट की वजह से मशीन बंद रहने से एयर ऑक्सीजन की प्रोडक्शन रुक गई थी लेकिन इसकी पूर्ति के लिए छोटा प्लांट भी शुरू कर दिया। वहीं, दूसरे प्लांट से ऑक्सीजन जनरेट, रिफिलिंग व सप्लाई जारी रही। पर, इस बीच लिक्विड ऑक्सीजन नहीं मिलने से संकट गहराता दिखा।
यह देख प्लांट में मौजूद एडीसी अनीश यादव, डीआरओ विजेंद्र भारद्वाज व एसडीसी डॉ. रमन श्योराण तुरंत सतर्क हुए। पानीपत प्लांट से संपर्क साधने पर उन्हें राहत कि खबर मिली कि 4 से 6 एमटी लिक्विड ऑक्सीजन लेकर एक टैंकर देर रात को पुलिस सुरक्षा के बीच हिसार पहुंच जाएगा।
वहीं दूसरे प्लांट में रविवार को लिक्विड ऑक्सीजन लेकर एक और टैंकर आने की भी उम्मीद है। ऑक्सीजन की कमी के बीच जिंदल स्टेनलेस भी निशुल्क ऑक्सीजन उपलब्ध करवा रहा है।
जानिए, शहर केे किस अस्पताल के लिए कितने ऑक्सीजन कोटे की है मंजूरी
अस्पताल सिलेंडर
नोटः इमरजेंसी स्थिति में कोटा में बदलाव संभव है।
ऑक्सीजन की स्थिति़
हिसार में तीन प्लांट हैं। जिंदल स्टेनेलेस ने 9.4 एमटी से उत्पादन बढ़ाकर 18 एमटी कर दिया है। अन्य 2 प्लांट में 5.1 व 6.3 एमटी ऑक्सीजन का उत्पादन होता है। इन प्लांट्स में एयर कंसंट्रेटर से आक्सीजन स्टोर करके सिलेंडर में भरी जाती है। इसके अलावा अतिरिक्त लिक्विड ऑक्सीजन की सप्लाई पानीपत से होती है, जिससे ऑक्सीजन की डिमांड को पूरा किया जाता है।
ऑक्सीजन प्लांट से लाइव
होम आइसोलेट मरीजों के लिए सिलेंडर भरवाने वालों की भीड़
दैनिक भास्कर टीम ने सेक्टर 27-28 स्थिति 2 प्लांट्स का जायजा लिया। दोनों के बाहर खाली सिलेंडर लिए लोग खड़े थे। किसी का मरीज अस्पताल में दाखिल था तो किसी का होम आइसोलेट। कोई मरीज के डिस्चार्ज होने से पहले घर में ऑक्सीजन का बंदोबस्त करने के लिए सिलेंडर भरवाने के लिए आया हुआ था।
तारा नगर से पैरालाइज्ड एक पेशंट को एंबुलेंस भी पहुंची। परिजनों ने बताया हिसार के जिस अस्पताल में इलाज चल रहा था, उन्होंने ऑक्सीजन नहीं होने की बात कही। एंबुलेंस में भी ऑक्सीजन सिलेंडर खत्म हो गया। तब सीधा प्लांट पहुंच गए, जहां सिलेंडर भरवा लिया।
अब पेशंट को भादरा के सरकारी अस्पताल में दाखिल करवाएंगे। एक ने बताया कि सिवानी का हूं। घर में कोरोना मरीज है। न जाने कब ऑक्सीजन की जरुरत पड़ जाए इसलिए सिलेंडर लेने आया हूं। दोनों ही प्लांट में करीब 100 से 150 लोग खाली सिलेंडर भरवाकर लेकर गए हैं। सुबह की बजाए शाम को भीड़ अधिक थी।
यहां होगा समाधान
ऑक्सीजन सिलेंडर या बेड लेने हैं तो
Q. ऑक्सीजन सिलेंडर कहां से लें? A. सिलेंडर किसी वेल्डर या फिर फैक्ट्री से प्राप्त हो सकता है। Q. सिलेंडर कैसे रिफिल करवाएं? A. जिनके पास डॉक्टर की वैध पर्ची व उस पर मरीज की ओ2 स्थिति व अनुशंसा हो। Q. होम आइसोलेट रोगी का सेचुरेशन 90 से कम है ताेे क्या करें? A. हेल्थ हेल्पलाइन नंबर 94164-95690 पर संपर्क करके सलाह लेनी चाहिए। Q. निजी अस्पतालों में बेड नहीं मिला तो क्या करें? A. पैनिक न हों। सिविल अस्पताल पहुंचें या अग्रोहा मेडिकल कॉलेज संपर्क करें।
इसलिए लगातार बढ़ रही खपत
आरक्षित बेड डबल कर दिए तो प्रबंध भी दोगुने करने पड़ेंगे
वैसे तो देशभर में ऑक्सीजन की कमी है मगर हिसार में ऑक्सीजन की कमी का एक मुख्य कारण उम्मीद से कहीं ज्यादा संक्रमितों का लगातार बढ़ना और ऑक्सीजन का कोटा फिक्स करना। पहले कोविड अस्पताल संचालकों को कोरोना रोगियों के लिए 25 फीसद बेड्स आरक्षित रखनेे और बाद में मरीज बढ़ते देख 50 फीसद तक बेड्स रिजर्व करने की छूट दी थी।
इससे ऑक्सीजन की खपत तो बढ़नी लाजिमी है। तब सरकार ने रेशनलाइजेशन करना शुरू कर दिया। अस्पतालों के बेड्स की संख्या घटाकर ऑक्सीजन सिलेंडर का कोटा तय कर दिया। मगर नॉन कोविड अस्पतालों को नजरअंदाज कर दिया।
यहां भी हेड इंजरी सहित अन्य गंभीर रोगी उपचार करवाने आते हैं। फोकस कोविड अस्पतालों पर रखा और ऑक्सीजन की कमी से कोई हादसा न हो, इसके लिए टीमों का गठन करके मॉनिटरिंग पर लगा दिया। फिलहाल स्थिति नियंत्रण में है। '' -डॉ. अजय महाजन, स्टेट वाइस प्रेजिडेंट, आईएमए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mag_Deva bho_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn